A BIZOTTSÁG 959/2004/EK RENDELETE
(2004. május 11.)
az egyes tartósított gombafélékre vonatkozó behozatali engedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tartósított gombára vonatkozó vámkontingensek megnyitásáról és kezeléséről szóló 1995. szeptember 6-i 2125/95/EK bizottsági rendeletre (1) és különösen annak 6. cikkének (4) bekezdésére,
mivel:
(1)
A 2125/95/EK rendelet 6. cikkének (4) bekezdése előírja, hogy amennyiben az igényelt mennyiségek meghaladják a rendelkezésre álló mennyiséget, a Bizottság egységes százalékos csökkentési arányt határoz meg, és felfüggeszti az engedélyek kibocsátását az ezt követően benyújtott kérelmek tekintetében.
(2)
A Kínából származó termékek esetében a 2125/95/EK rendelet 4. cikk (1) bekezdés a) pontja alapján 2004. május 3-án és 4-én igényelt mennyiségek meghaladják a rendelkezésre álló mennyiséget. Ebből következően meg kell határozni, hogy milyen mértékben lehet eleget tenni az engedély iránti kérelmeknek, illetve a későbbi kérelmek tekintetében az engedélyek kibocsátását felfüggeszteni.
(3)
A Kínából származó termékek esetében a 2125/95/EK rendelet 4. cikk (1) bekezdés b) pontja alapján 2004. május 3-án és 4-én igényelt mennyiségek meghaladják a rendelkezésre álló mennyiséget. Ebből következően meg kell határozni, hogy milyen mértékben lehet eleget tenni az engedély iránti kérelmeknek, illetve a későbbi kérelmek tekintetében az engedélyek kibocsátását felfüggeszteni,
ELFOGADTA EZT A RENDELETET:
1. cikk
A 2125/95/EK rendelet 4. cikk (1) bekezdés a) pontja alapján, a Kínából származó termékekre vonatkozó behozatali engedély iránt 2004. május 3-án és 4-én benyújtott és a Bizottságnak 2004. május 6-án továbbított kérelmek az igényelt mennyiség 88,29 %-áig teljesítésre kerülnek. Az engedélyen feltüntetendők az említett rendelet 11. cikkének (1) bekezdésében foglaltak.
2. cikk
A 2125/95/EK rendelet 4. cikk (1) bekezdés b) pontja alapján, a Kínából származó termékekre vonatkozó behozatali engedély iránt 2004. május 3-án és 4-én benyújtott és a Bizottságnak 2004. május 6-án továbbított kérelmek az igényelt mennyiség 10,68 %-áig teljesítésre kerülnek. Az engedélyen feltüntetendők az említett rendelet 11. cikkének (1) bekezdésében foglaltak.
3. cikk
Ez a rendelet 2004. május 12-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. május 11-én.